**Z A P I S N I K**

**Sa druge sjednice Skupštine Glavnog grada-Podgorice, održane 31. jula 2018. godine, u zgradi Skupštine, sa početkom u 12 časova**

Sjednicu je otvorio predsjednik Skupštine, **dr Đorđe Suhih**.

Na početku sjednice intonirana je državna himna.

Nakon toga, Skupština je minutom ćutanja odala poštu **Slobodanu Stojanoviću,** predsjedniku Skupštine Glavnog grada, u periodu od 2011 do 2014. godine i odborniku u više mandata.

U nastavku rada, Skupština je konstatovala prestanak mandata odbornicima koji su podnijeli ostavke: **Jasni Gajević,** sa Izborne liste “ALEKSA BEČIĆ-DRITAN ABAZOVIĆ-PODGORICA ZA 21. VIJEK-DEMOKRATE-URA”, **mr** **Snežani Burzan,** sa Izborne liste “SOCIJALDEMOKRATE-IVAN BRAJOVIĆ-DOSLJEDNO ZA PODGORICU” i odborniku **Slavenu Radunoviću,** sa Izborne liste DEMOKRATSKI FRONT – SOCIJALISTIČKA NARODNA PARTIJA “SVE ZA MOJ GRAD”.

Na osnovu Izvještaja Izborne komisije Glavnog grada o popuni upražnjenih odborničkih mjesta, Skupština je potvrdila mandat novim odbornicima: **Mariji Radulović,** sa Izborne liste “ALEKSA BEČIĆ-DRITAN ABAZOVIĆ-PODGORICA ZA 21. VIJEK-DEMOKRATE-URA” , **Mariji Blagojević,** sa Izborne liste “SOCIJALDEMOKRATE - IVAN BRAJOVIĆ-DOSLJEDNO ZA PODGORICU” i **Miodragu Bešoviću,** sa Izborne liste DEMOKRATSKI FRONT – SOCIJALISTIČKA NARODNA PARTIJA “SVE ZA MOJ GRAD”.

Nakon toga, predsjednik **Suhih** je konstatovao prisustvo 54 odbornika i kvorum za rad i punovažno odlučivanje.

Odsustvo sa sjednice najavili su odbornici: **doc. dr Branka Bošnjak, Marija Pavićević, Zoran Lakušić, Jovan Pejović, Čel Ismailisufi** i **Nikola Kažić.**

Predsjednik **Suhih** je informisao odbornike da su, u skladu sa Poslovnikom Skupštine, obrazovani sljedeći klubovi odbornika:

1)Klub odbornika „ZA DOBRO GRAĐANA PODGORICE-POBJEDNIČKA KOALICIJA-MILO ĐUKANOVIĆ“, sa predsjednikom Kluba Momčilom Vujoševićem;

2) Klub odbornika DEMOKRATA U SKUPŠTINI GLAVNOG GRADA, sa predsjednikom Kluba Vladimirom Čeđenovićem;

3)Klub odbornika DEMOKRATSKOG FRONTA, sa predsjednikom Kluba Radošem Zečevićem;

4)Klub odbornika „Podgorička URA-Pravo na Grad!“, sa predsjednikom Kluba Lukom Rakčevićem; i

5)Klub odbornika „SOCIJALDEMOKRATE-IVAN BRAJOVIĆ-DOSLJEDNO ZA PODGORICU“, sa predsjednikom Kluba mr Borisom Mugošom.

Zapisnik sa prve sjednice Skupštine, održane 06. jula 2018. godine,usvojen je bez primjedbi (glasalo je 36 odbornika, 36 „za“, bez „protiv“ i „uzdržasnih“ glasova).

Zatim se, saglasno članu 69 Poslovnika Skupštine, prešlo na utvrđivanje dnevnog reda.

Predlog dnevnog reda odbornicima je dostavljen sa Sazivom za sjednicu.

Pedsjednik **Suhih** je podsjetio da je odborncima prije početka sjednice dostavljena ostavka gradonačelnika **Slavoljuba Stijepovića,** te da su prestankom mandata dosadašnjem gradonačelniku prije isteka vremena na koje je imenovan, stvoreni uslovi da novoizabrana Skupština izabere gradonačelnika u skladu sa odredbama novog Zakona o lokalnoj samoupravi, što je i bio razlog podnošenja ostavke.

Nakon toga, Skupština je konstatovala da je gradonačelniku **Slavoljubu Stijepoviću** prestao mandat, zbog podnošenja ostavke.

Takođe, saglasno članu 67 stav 4 Zakona o lokalnoj samoupravi i članu 15 stav 6 Zakona o Glavnom gradu, kojima je propisano da mandat potpredsjednika opštine, odnosno zamjenika gradonačelnika traje koliko i mandat predsjedika opštine, odnosno mandat gradonačelnika, Skupština je konstatovala da je prestankom mandata gradonačelniku Stijepoviću, prestao mandat zamjeniku gradonačelnika **Časlavu Vešoviću,** a da je **mr Borisu Mugoši** već prestao mandat zamjenika gradonačelnika podnošenjem ostavke, zbog prelaska na funkciju poslanika u Skupštini Crne Gore.

Zatim se prešlo na utvrđivanje dnevnog reda.

Pošto nije bilo predloga za izmjenu, odbornici su se izjasnili o predloženom dnevnom redu.

Skupština je, sa 36 glasova “za”, bez “protiv” i “uzdržanih” glasova, utvrdila sljedeći-

**D n e v n i r e d:**

1. Izbor gradonačelnika Glavnog grada-Podgorice,

2. Određivanje vršioca dužnosti sekretara Skupštine Glavnog grada-Podgorice,

3. Imenovanje Odbora za izbor i imenovanja Skupštine Glavnog grada-Podgorice,

4. Izbor i imenovanja.

U vezi sa **PRVOM TAČKOM** dnevnog reda – **Izbor Gradonačelnika Glavnog grada-Podgorice,** predsjednik **Suhih** je citirao odredbe Statuta Glavnog grada koje se odnose na izbor gradonačelnika i saopštio da je prije početka sjednice podnijet Predlog da se za Gradonačelnika Glavnog grada - Podgorice, izabere **dr Ivan Vuković.** Uz Predlog je dostavljenaiizjava kandidata o prihvatanju kandidature.

Predlog je podnijelo 34 odbornika Kluba odbornika „ZA DOBRO GRAĐANA PODGORICE - POBJEDNIČKA KOALICIJA - MILO ĐUKANOVIĆ“ i Kluba odbornika „SOCIJALDEMOKRATE - IVAN BRAJOVIĆ-DOSLJEDNO ZA PODGORICU“.

Drugih predloga za izbor gradonačelnika nije bilo.

Predlog za izbor dr Ivana Vukovića za gradonačelnika, dodatno je obrazložio predstavnik predlagača, **Momčilo Vujošević**.

S obzirom da se, saglasno članu 74c Statuta gradonačelnik bira tajnim glasanjem, predsjednik **Suhih** je saopštio odredbe Statuta koje se odnose na ovaj način glasanja.

Skupština je, sa 36 glasova „za“, bez „protiv“ i „uzdržanih“ glasova, prihvatila predlog predsjednika **Suhiha** da u postupku tajnog glasanja za izbor gradonačelnika, predsjedniku Skupštine, koji rukovodi tajnim glasanjem, pored sekrertara Skupštine, pomažu odbornica **Ksenija Aranitović** i odbornik **Miloš Nikolić.**

U raspravi po ovoj tački dnevnog reda, negativne ocjene i kvalifikacije na račun sistema i Demokratske partije socijalista, iznijeli su odbornici **Vladimir Čađenović** i **Luka Rakčević,** nakon čega su odbornici Demokrata i URE napustili sjednicu, u znak protesta što će, kako je istaknuto, biti izabran gradonačelnik koji nije proistekao iz izborne volje građana Podgorice.

Odbornik **Radoš Zečević** je saopštio da će i odbornici Demokratskog fronta i Socijalističke narodne partije napustiti sjednicu, prije glasanja o izboru gradonačelnika. Pri tome je istakao da se lično slaže sa dijelom ocjena prethodnih diskutanata, a sa dijelom ne slaže, jer nema saznanja u tom dijelu. Od novog gradonačelnika ima pozitivna očekivanja.

Zatim su odbornicima uručeni glasački listići i pristupilo se glasanju o Predlogu za izbor gradonačelnika.

Nakon glasanja, predsjednik **Suhih** je saopštio da je glasačke listiće primilo i glasalo ukupno 36 odbornika, od kojih je 35 glasalo “za”, dok je jedan glasački listić bio nevažeći.

Na osnovu utvrđenih rezultata glasanja, predsjednik **Suhih** je objavio da je za gradonačelnika Glavnog grada izabran **dr Ivan Vuković**.

Gradonačelnik **dr Ivan Vuković** je pred Skupštinom dao svečanu izjavu i obratio se odbornicima govorom.

Nakon toga, predsjednik **Suhih** je konstatovao da je, saglasno članu 55 stav 4 Zakona o lokalnoj samoupravi, izborom na funkciju gradonačelnika, **dr Ivanu Vukoviću,** prestao mandat odbornika u Skupštini.

U vezi sa **DRUGOM TAČKOM** dnevnog reda - **Određivanjem vršioca dužnosti sekretara Skupštine Glavnog grada-Podgorice,** predsjednik **Suhih** je obrazložio da je neophodno da Skupština na ovoj sjednici odredi vršioca dužnosti sekretara Skupštine, do imenovanja sekretara po javnom konkursu, u skladu sa novim Zakonom o lokalnoj samoupravi.

Nakon što je upoznao odbornike sa odredbama Zakona o lokalnoj samoupravi, koje se odnose na određivanje vršioca dužnosti visoko rukovodnog kadra, predsjednik **Suhih** je podnio obrazloženi Predlog da se za vršioca sekretara Skupštine Glavnog grada-Podgorice odredi **Veselin Vukčević**, dosadašnji sekretar Skupštine.

U vezi sa navedenim predlogom nije bilo diskusije.

-Skupština je jednoglasno usvojila Predlog i za vršioca dužnosti sekretara Skupštine odredila **Veselina Vukčevića,** dosadašnjeg sekretara Skupštine (glasalo je 35 odbornika, 35 »za«).

U vezi sa **TREĆOM TAČKOM** dnevnog reda - **Imenovanje Odbora za izbor i imenovanja Skupštine Glavnog grada,** predsjednik **Suhih** je podsjetio na odredbe Odluke o obrazovanju radnih tijela Skupštine Glavnog grada-Podgorice, kojima je propisano da listu kandidata za predsjednika i članove radnog tijela nadležnog za izbor i imenovanja podnosi predsjednik Skupštine, na osnovu predloga klubova odbornika.

Na osnovu predloga koje su dostavili Klub odbornika „**ZA DOBRO GRAĐANA PODGORICE - POBJEDNIČKA KOALICIJA - MILO ĐUKANOVIĆ“**, Klub odbornika **Demokrata u Skupštini Glavnog grada,** Klub odbornika **Demokratskog fronta** iKlub odbornika „**Podgorička URA-Pravo na Grad“,** predsjednik **Suhih** je podnio listu kandidata za Odbor za izbor i imenovanja.

Po ovoj tački dnevnog reda nije bilo pitanja, niti diskusije.

- Skupština je usvojila predlog za imenovanje Odbora za izbor i imenovanja Skupštine Glavnog grada, u sastavu: **mr Mihailo Anđušić,** predsjednik i članovi: **dr Vladimir Vojinović,** **Miloš Nikolić, mr Marjan Junčaj, dr Slađana Vujačić,**  **Mitar Vuković,**  **Boško Kovačević,**  **Zoran Mikić** i **Miodrag Bešović** (glasalo je 35 odbornika: 35 “za”).

Nakon toga, predsjednik **Suhih** je odredio kraću pauzu kako bi Odbor za izbor i imenovanja, kao nadležno radno tijelo Skupštine, na osnovu predloga klubova odbornika, utvrdio liste kandidata i podnio predlog za imenovanje Izborne komisije Glavnog grada, predloge za odbore i predlog za određivanje odbornika koji će prisustvovati sklapanju braka*.*

U nastavku rada, prešlo se na **ČETVRTU TAČKU** dnevnog reda-**Izbor i imenovanja.**

Predsjednik **Suhih** je istakao da u okviru ove tačke, pored predloga koje je u pauzi zasijedanja utvrdio Odbor za izbor i imenovanja, ima i ostavka **dr Vladimira Vojinovića**, na funkciju predsjednika Savjeta za razvoj i zaštitu lokalne samouprave, koja je odbornicima dostavljena prije početka sjednice.

S tim u vezi, obrazložio je da je **dr Vojinović** ostavku podnio zbog sukoba interesa u vršenju javnih funkcija i, s obzirom da se o ostavci ne glasa, konstatovao da je **dr Vladimiru Vojinoviću** prestala funkcija predsjednika Savjeta za razvoj i zaštitu lokalne samouprave, iz navednog razloga.

Zatim je saopštio da su odbornicima procesuirani materijali Odbora za izbor i imenovanja sa sjednice koju je održao u pauzi zasijedanja:

-Predlog odluke o imenovanju Izborne komisije Glavnog grada-Podgorice,

-Lista kandidata za predsjednike i članove skupštinskih odbora i za određivanje odbornika koji će prisustvovati sklapanju braka,

-ostavka **Harisa Ramovića** na mjesto člana u Odboru direktora “Pogrebne usluge” d.o.o. Podgorica,

-ostavka **Ratka Stijepovića** na mjesto člana Odbora direktora “Sportski objekti” d.o.o.,

-ostavka **Samira Adžovića** na mjesto člana Savjeta Javne ustanove “Kulturno-informativni centar “Malesija”,

sa predlozima rješenja kojima se razrješavaju dužnosti članova u navednim organima upravljanja.

Odbornici su prihvatili predlog predsjednika **Suhiha** da se svi predlozi razmatraju istovremeno, s tim da se o svakom izjasne posebno.

O navedenim materijalima nije bilo pitanja, niti diskusije.

-Skupština je usvojilaPredlog odluke o imenovanju Izborne komisije Glavnog grada-Podgorice, u sastavu: **Veselin Vukčević**, predsjednik i *Dragica Knežević*, zamjenica predsjednika, **Mišela Manojlović,** članica i *Svetlana Ulić*, zamjenica, **Dragan Đukanović,** član i *Jovan Jovanović*, zamjenik, **Nikola Terzić**, član i *Milan Doderović,* zamjenik*,* **Radosav Jokić,** član, *Dragan Marović,*zamjenik i **Vladimir Vujović**, sekretar Izborne komisije (glasalo je 35 odbornika: 35 “za”).

-Skupština je usvojila predlog da se u **Odbor za Statut i propise,** imenuju: **Miloš Nikolić,** za predsjednika, a za članove: **Nataša Vučinić, Dijana Milošević, mr Stefan Ćulafić, mr Ksenija Aranitović, Vladimir Čađenović, Štjefan Camaj, Marija Radulović** i  **Radoš Zečević** (glasalo je 35 odbornika: 35 “za”).

-Skupština je usvojila predlog da se u **Odbor za finansije, privredu i razvoj,** imenuju: **Nikola Rakočević,** zapredsjednika, a za članove: **Draško Vučinić, mr Ksenija Aranitović, dr Nedžad Drešević, mr Jovan Rabrenović, Janko Krstović, Milica Burić, mr Milena Vuković** i  **Čel Ismailisufi** (glasalo je 35 odbornika: 35 “za”).

-Skupština je usvojila predlog da se u **Odbor za društvene djelatnosti, međuopštinsku i međunarodnu saradnju,** imenuju: **dr Nermin Abdić,** za predsjednika, a za članove: **dr Vladimir Vojinović, Marina Raković, Dušan Kovačević, Nikola Rakočević, Nikola Kažić,**   **Marija Pavićević, mr Milena Vuković** i  **doc. dr Branka Bošnjak** (glasalo je 35 odbornika: 35 “za”).

-Skupština je usvojila predlog da se u **Odbor za planiranje i uređenje prostora, komunalno-stambenu djelatnost, saobraćaj i zaštitu životne sredine,** imenuju:  **Draško Vučinić,** za predsjednika, a za članove: **Dijana Milošević, mr Mihailo Anđušić, Rešad Šabotić, dr Janko Žujović, Aleksandar Božović, Branko Vuković,**  **Luka Rakčević** i **Jovan Pejović** (glasalo je 35 odbornika: 35 “za”).

-Skupština je usvojila predlog da **za prisustvovanje sklapanju braka** odrede sljedeći odbornici: **Rešad Šabotić, mr Jovan Rabrenović, Dijana Milošević, Marina Raković, Miloš Nikolić, Draško Vučinić, Dušan Kovačević, mr Ksenija Aranitović, mr Mihailo Anđušić, Marija Blagojević, Mitar Vuković, Ivana Bojović, Tanja Džankić, Sonja Radunović,** **Marija Pavićević,** **Janko Krstović, Miodrag Bešović** i **Zoran Lakušić** (glasalo je 35 odbornika: 35 “za”).

-Skupština je usvojila Predlog rješenja o izmjeni Rješenja o imenovanju Odbora direktora Društva sa ograničenom odgovornošću ”Pogrebne usluge”-Podgorica, kojim se **Haris Ramović** razrješava dužnosti člana Odbora, zbog podnošenja ostavke (glasalo je 35 odbornika: 35 “za”).

-Skupština je usvojila Predlog rješenja o izmjeni Rješenja o imenovanju Odbora direktora Društva sa ograničenom odgovornošću ”Sportski objekti”-Podgorica, kojim se **Ratko Stijepović** razrješava dužnosti člana Odbora, zbog podnošenja ostavke (glasalo je 35 odbornika: 35 “za”).

-Skupština je usvojila Predlog rješenja o izmjeni Rješenja o imenovanju Savjeta Javne ustanove Kulturno-informativni centar Malesija”, kojim se **Samir Adžović** razrješava dužnosti člana Savjeta, zbog podnošenja ostavke (glasalo je 35 odbornika: 35 “za”).

Sa ovim je dnevni red sjednice iscrpljen.

Sjednica je zaključena u 13,30 časova.

**V.D. S E K R E T A R-a, PREDSJEDNIK SKUPŠTINE,**

**Veselin Vukčević dr Đorđe Suhih**